Okresná prokuratúra Košice I 
Mojmírova 5, 041 47 Košice 1

Sp. zn. : 3 Pv 396/13/8802	Košice I, 27.3.2014
EEČ : 2-63-112-2014

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonovNezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1/ ako štatutárny zástupca spoločnosti XXXXX s.r.o., so sídlom XXXXX, XXXXX, IČO: XXXXX zrazil z miezd svojich zamestnancov poistné na sociálne poistenie za obdobie október 2012, splatné dňa 30.11.2012 vo výške 638,54 Eur a november 2012, splatné dňa 31.12.2012 vo výške 572,32 Eur, ktoré neodviedol Sociálnej poisťovni, pobočka XXXXX, ul. Festivalové námestie č. 1 v celkovej výške 1.210,86 Eur aj napriek tomu, že mal dostatok finančných prostriedkov na plnú úhradu poistného na sociálne poistenie v termínoch splatnosti,
2/ ako štatutárny zástupca spoločnosti XXXXX s.r.o., so sídlom XXXXX, XXXXX, IČO: XXXXX a ako zamestnávateľ poistné na sociálne poistenie za obdobie október 2012, splatné dňa 30.11.2012 vo výške 1.730,30 Eur a november 2012, splatné dňa 31.12.2012 vo výške 1.548,26 Eur, nezaplatil Sociálnej poisťovni, pobočka XXXXX, ul. Festivalové námestie č. 1 v celkovej výške 3.278,56 Eur aj napriek tomu, že mal dostatok finančných prostriedkov na plnú úhradu poistného na sociálne poistenie v termínoch splatnosti, 

lebo zanikla trestnosť činu v dôsledku dodatočného zaplatenia dlžného poistného v zmysle ust. § 86 písm. e) Trestného zákona účinného do 31.12.2012. 

Odôvodnenie:
Uznesením vyšetrovateľky Odboru kriminálnej polície Okresného riaditeľstva Policajného zboru v Košiciach ČVS: ORP-1488/5-OEK-KE-2013 An zo dňa 11.07.2013 bolo podľa § 199 ods. 1 Trestného poriadku začaté trestné stíhanie a uznesením zo dňa 25.09.2013 bolo podľa § 206 ods. 1 Trestného poriadku vznesené obvinenie XXXXX pre prečin neodvedenia dane a poistného podľa § 277 ods. 1 Trestného zákona a prečin nezaplatenia dane a poistného podľa § 278 ods. 1 Trestného zákona pre skutok, ako je uvedený vo výroku tohto uznesenia.

	Obvinený XXXXX v podstate spáchanie skutku priznal. Obvinený v rámci svojej výpovedi pred vyšetrovateľkou v dňoch 04.02.2014 a 25.03.2014 uviedol, že dlžné poistné za zamestnávateľa za obdobie október 2012 vo výške 1.730,30 EUR zaplatil Sociálnej poisťovni dňa 03.02.2014 a za obdobie november 2012 vo výške 1.548,26 EUR taktiež dňa 03.02.2014. Dlžné poistné za zamestnancov za obdobie október 2012 vo výške 638,54 EUR zaplatil Sociálnej poisťovni dňa 25.02.2014 a za obdobie november 2012 vo výške 572,32 EUR dňa 11.03.2014. 

	Výpoveď obvineného o realizovaných úhradách v celom rozsahu korešponduje s výpoveďou svedkyne - poškodenej XXXXX.  

	Vyššie uvedeným postupom obvinený splnil podmienky zániku trestnosti činu v zmysle § 86 písm. e) Trestného zákona účinného do 31.12.2012, podľa ktorého trestnosť trestného činu zaniká aj vtedy ak ide o trestný čin neodvedenia dane a poistného, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami a v zmysle § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

	Obvinený XXXXX dodatočne zaplatil dlžné poistné na sociálne poistenie za svojich zamestnancov vo výške 1 210,86 EUR a dlžné poistné na sociálne poistenie, ako zamestnávateľ vo výške 3.278,56 EUR, teda ešte predtým, ako sa mohol oboznámiť po skončení skráteného vyšetrovania s vyšetrovacím spisom. 

	Preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka